# Us donem la benvinguda

# Llegiu-me de l'OpenOffice.org 3.2

Per a les darreres actualitzacions d'aquest fitxer "Llegiu-me", vegeu http://www.openoffice.org/welcome/readme.html

Benvolgut usuari

Aquest fitxer conté informació important sobre aquest programa. Llegiu aquesta informació amb deteniment abans de començar a treballar.

La comunitat OpenOffice.org, responsable del desenvolupament d'aquest producte, vol convidar-vos a participar com a membre de la comunitat. Com a nou usuari, podeu consultar el lloc de l'OpenOffice.org amb informació útil per als usuaris a

http://www.openoffice.org/about_us/introduction.html

Llegiu també les seccions de sota quant a col·laborar amb el projecte OpenOffice.org.

### És l'OpenOffice.org realment gratuït per a qualsevol usuari?

L'OpenOffice.org és d'ús gratuït per a tothom. Podeu instal·lar aquesta còpia de l'OpenOffice.org a tants ordinadors com vulgueu, i utilitzar-la per a qualsevol propòsit (incloent-hi propòsits comercials, governamentals, d'administració pública i d'usos educatius). Per a més detalls vegeu el text de la llicència proporcionat amb l'OpenOffice.org o http://www.openoffice.org/license.html

### Per què l'OpenOffice.org és gratuït per a qualsevol usuari?

Podeu utilitzar aquesta còpia de l'OpenOffice.org gratuïtament perquè els col·laboradors individuals i els patrocinadors corporatius han dissenyat, desenvolupat, provat, traduït, documentat, mantingut, comercialitzat i ajudat de moltes altres maneres per fer de l'OpenOffice.org el que és avui: el líder mundial de programari d'oficina de codi obert.Si aprecieu els seus esforços i voleu assegurar que OpenOffice.org continuarà en el futur, considereu la possibilitat de contribuir al projecte. Vegeu http://contributing.openoffice.org per a més detalls. Tothom pot contribuir-hi d'alguna manera.

## Notes d'instal·lació

Requeriments del sistema:

- Nucli Linux versió 2.4 o superior
- glibc2 versió 2.3.2 o superior
- gtk versió 2.2.0 o superior
- PC compatible amb Pentium (es recomana Pentium III o Athlon)
- 256 MB de RAM (es recomana 512 MB de RAM)
- 440 MB d'espai disponible al disc dur
- Versions xinesa, japonesa i coreana: 440 MB d'espai disponible al disc dur
- Servidor X amb resolució 1024x768 (es recomana una resolució més alta), amb 256 colors com a mínim
- Gestor de finestres
- Gnome 2.6 o superior, amb els paquets gail 1.8.6 i at-spi 1.7, necessaris per a les eines de tecnologia assistiva

Hi ha una gran varietat de distribucions Linux, i fins i tot dins la mateixa distribució hi ha diferents opcions d'instal·lació (KDE o Gnome, etc.). Algunes distribucions porten la seva pròpia versió "nativa" de l'OpenOffice.org, que pot tenir diferents característiques respecte aquest OpenOffice.org de la comunitat. De vegades es pot instal·lar l'OpenOffice.org de la comunitat a la vegada que la versió "nativa". Tot i així, normalment és més segur eliminar la versió "nativa" abans d'instal·lar aquesta versió de la comunitat. Consulteu la documentació de la vostra distribució per obtenir informació detallada sobre aquest procediment.

Es recomana que sempre feu una còpia de seguretat del sistema abans de suprimir o instal·lar programari.

## Incompatibilitat de la base de dades d'extensions

En aquesta versió de l'OpenOffice.org s'ha actualitzat el motor de bases de dades de Berkeley. Aquesta actualització del motor de bases de dades \t\tintrodueix una incompatibilitat amb les dades d'usuari per a les extensions instal·lades a versions de l'OpenOffice.org anteriors a la 3.2. Això pot requerir \t\tla vostra intervenció si torneu a una versió anterior de l'OpenOffice.org.

Aquesta versió de l'OpenOffice.org convertirà la base de dades d'extensions al nou format de base de dades Berkeley \t\tquan s'instal·lin o suprimeixin extensions. Després d'aquesta conversió, les versions anteriors de l'OpenOffice.org\t\tja no podran llegir la base de dades. Si torneu a una versió anterior pot ser que obtingueu una instal·lació disfuncional.

Si torneu a una versió anterior de l'OpenOffice.org, cal que suprimiu el directori \t\tde dades d'usuari {user data}/uno_packages, per exemple ~/.openoffice.org/3/user/uno_packages, i cal també que reinstal·leu totes les extensions.

## Problemes en l'arrencada del programa

Si experimenteu problemes en l'arrencada de l'OpenOffice.org (especialment si utilitzeu el Gnome), inhabiliteu la variable d'entorn SESSION_MANAGER dins l'intèrpret d'ordres que utilitzeu per iniciar l'OpenOffice.org. Podeu fer-ho si afegiu la línia "unset SESSION_MANAGER" al començament del fitxer d'script soffice que trobareu al directori "[office folder]/program".

Els problemes en l'arrencada de l'OpenOffice.org (com ara que les aplicacions es pengin) així com els problemes amb la pantalla sovint són deguts al controlador de la targeta gràfica. Si teniu problemes d'aquest tipus, actualitzeu el controlador de la targeta gràfica o proveu el controlador gràfic proporcionat amb el sistema operatiu. Els problemes amb la visualització d'objectes 3D sovint es poden solucionar desactivant l'opció "Utilitza OpenGL" dins el menú 'Eines - Opcions - OpenOffice.org - Visualitza - Visualització 3D'.

Noteu que copiar i enganxar mitjançant el porta-retalls entre l'OpenOffice.org 1.x i l'OpenOffice.org 3.2 pot no funcionar en el format OpenOffice.org. Si fos el cas, trieu 'Edita - Enganxament especial' i seleccioneu un format que no sigui OpenOffice.org, o obriu el document directament amb l'OpenOffice.org 3.2.

Assegureu-vos que teniu prou espai lliure en el directori temporal del sistema i que disposeu de drets d'accés de lectura, escriptura i execució. Tanqueu tots els altres programes abans de començar la instal·lació.

## Tecles de drecera

Només les tecles de drecera (combinacions de tecles) que no s'utilitzen en el sistema operatiu es poden utilitzar a l'OpenOffice.org. Si una combinació de tecles no funciona tal com diu l'ajuda de l'OpenOffice.org, comproveu que no la utilitzi ja el sistema operatiu. Per resoldre aquests conflictes, podeu canviar les assignacions de tecles del sistema operatiu. Alternativament, podeu canviar gairebé qualsevol assignació de tecles a l'OpenOffice.org. Per a més informació, cerqueu l'ajuda de l'OpenOffice.org o del sistema operatiu.

A causa d'un conflicte amb el canviador de mètode d'entrada en diverses plataformes, s'han hagut de canviar a darrera hora les tecles de drecera següents:

- Ctrl-Espai és ara Ctrl-Maj-Espai
- Ctrl-Maj-Espai és ara Ctrl-M

## Bloqueig de fitxers

Amb els paràmetres per defecte, el bloqueig de fitxers està activat a l'OpenOffice.org. Per desactivar-lo, heu d'establir les variables d'entorn SAL_ENABLE_FILE_LOCKING=0 i exportar SAL_ENABLE_FILE_LOCKING. Aquestes entrades ja estan activades en el fitxer d'script soffice.

Atenció: l'activació del bloqueig de fitxers pot provocar problemes amb Solaris 2.5.1 i 2.7 utilitzat en conjunció amb Linux NFS 2.0. Si l'entorn del sistema té aquests paràmetres, recomanem que eviteu utilitzar aquesta funcionalitat. En cas contrari, l'OpenOffice.org es penjarà quan intenteu obrir un fitxer des d'un directori NFS muntat en un ordinador Linux.

## Notes importants quant a l'accessibilitat

Per obtenir informació sobre les característiques d'accessibilitat de l'OpenOffice.org, vegeu http://www.openoffice.org/access/.

## Registre

En instal·lar el programari, dediqueu uns moments a completar el senzill procés de registre del producte. Tot i que el registre és opcional, us animem a registrar-vos, ja que aquesta informació permet que la comunitat millori encara més el producte tenint en compte directament les necessitats de l'usuari. Mitjançant la seva política de privadesa, la comunitat OpenOffice.org pren totes les precaucions per salvaguardar les vostres dades personals. Si no us vau registrar durant la instal·lació, ho podreu fer en qualsevol moment des del menú "Ajuda > Registre".

## Enquesta als usuaris

També us animem a omplir l'enquesta als usuaris que trobareu en línia. Els seus resultats permetran que l'OpenOffice.org pugui definir més ràpidament nous estàndards per a la creació d'un paquet ofimàtic de la propera generació. Mitjançant la seva política de privadesa, la comunitat OpenOffice.org pren totes les precaucions per salvaguardar les vostres dades personals.

## Assistència a l'usuari

La pàgina principal d'assistència http://support.openoffice.org/ofereix diverses possibilitats d'ajuda amb l'OpenOffice.org. Pot ser que la vostra pregunta ja hagi estat resposta: consulteu el fòrum de la comunitat.http://user.services.openoffice.org o cerqueu els arxius de la llista de distribució 'users@openoffice.org' a http://www.openoffice.org/mail_list.html. Alternativament, podeu enviar les vostres preguntes a users@openoffice.org. En aquesta pàgina s'explica com subscriure-us a la llista (per obtenir una resposta per correu): http://wiki.services.openoffice.org/wiki/Website/Content/help/mailinglists.

Consulteu també la secció FAQ a http://wiki.services.openoffice.org/wiki/Documentation/FAQ.

## Informeu d'errors i problemes

El lloc web de l'OpenOffice.org allotja l'IssueZilla, el nostre mecanisme per informar, fer seguiment i solucionar els errors i problemes. Animem tots els usuaris per tal que se sentin amb plena llibertat d'informar de tots els problemes que puguin sorgir en la seva plataforma concreta. Una comunicació activa dels problemes és una de les contribucions més importants que la comunitat d'usuaris pot fer al desenvolupament i millora constant del paquet.

## Com col·laborar

La comunitat OpenOffice.org es pot beneficiar en gran mesura de la vostra participació activa en el desenvolupament d'aquest important projecte de codi font obert.

Com a usuari, ja sou una part valuosa del procés de desenvolupament d'aquest paquet ofimàtic, i volem animar-vos a prendre un paper encara més actiu de cara a esdevenir un col·laborador a llarg termini de la comunitat. Uniu-vos-hi i visiteu la pàgina d'usuaris a: http://www.openoffice.org

### Com començar

La millor manera de començar a contribuir-hi és subscriure-us a una o més llistes de distribució, llegir els missatges durant un temps i utilitzar gradualment els arxius de correu per familiaritzar-vos amb els diversos temes que s'hi tracten des que es va alliberar el codi de l'OpenOffice.org l'octubre de 2000. Quan us trobeu còmode, tot el que heu de fer és enviar un missatge de presentació i començar a treballar. Si teniu experiència amb altres projectes de codi obert, consulteu la llista de coses per fer i mireu si hi ha res on voldríeu ajudar a http://development.openoffice.org/todo.html.

### Subscriviu-vos

Aquí teniu algunes de les llistes de distribució del projecte a les quals us podeu subscriure des de http://www.openoffice.org/mail_list.html

- Notícies: announce@openoffice.org *recomanada per a tots els usuaris* (poc trànsit)
- Fòrum principal d'usuaris: user@openoffice.org *la manera fàcil d'assabentar-se de les discussions* (molt trànsit)
- Projecte de màrqueting: dev@marketing.openoffice.org *més enllà del desenvolupament* (trànsit en augment)
- Llista general dels contribuïdors de codi: dev@openoffice.org (trànsit moderat/alt)

### Uniu-vos a un o més projectes

Podeu fer contribucions importants a aquest gran projecte de codi font obert fins i tot si la vostra experiència en programació i disseny de programari és limitada. No ho dubteu!

A http://projects.openoffice.org/index.html trobareu des de projectes de localització, portabilitat i programari per a treball en grup fins a projectes de programació del nucli de l'aplicació. Si no sou desenvolupador, proveu el projecte de documentació o el de màrqueting. El projecte de màrqueting de l'OpenOffice.org està aplicant tècniques comercials tradicionals i també de guerrilla per promocionar el programari de codi obert, i ho fem superant les barreres culturals i de llengua, de manera que podeu col·laborar-hi només escampant la veu i parlant d'aquest paquet ofimàtic amb les vostres amistats.

Podeu col·laborar-hi unint-vos a la Xarxa d'Informació i Comunicacions Comercials aquí: http://marketing.openoffice.org/contacts.html a on podeu proporcionar contactes per a comunicació directa amb premsa, mitjans, agències governamentals, consultories, escoles, grups d'usuaris de GNU/Linux i desenvolupadors del vostre país i de la vostra comunitat local.

Esperem que gaudiu treballant amb el nou OpenOffice.org 3.2 i que us uniu a nosaltres en línia.

La comunitat OpenOffice.org

## Codi font utilitzat / modificat

Algunes parts són Copyright 1998, 1999 James Clark. Algunes parts són Copyright 1996, 1998 Netscape Communications Corporation.